《题君山爱松轩》
宋代·李吕

青青窗外松，高下如羽盖。
不论霜雪晨，屹立风雨外。
深根养茯苓，千岁坐可待。
世情苦炎凉，一日几变态。
此物独坚贞，雅志在久耐。
清声万壑传，时奏庄生籁。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。